Se Kevin Magnussen-dokumentaren "Fra drengedrøm til virkelighed" på TV 2 PLAY

Kevin Magnussen kan godt begynde at pudse Formel 1-formen af.

McLaren Honda meddeler i en pressemeddelelse, at danskeren sætter sig bag rattet i et af det britiske teams biler, når sæsonens første Formel 1-race løber af stablen i Melbourne fra den 13. til 15. marts.

Magnussen erstatter Fernando Alonso, der ikke bliver klar til grandprixet i Australien efter sin ulykke under testkørslen i Catalunya den 22. februar.

McLaren skriver i pressemeddelelsen, at Fernando Alonsos læger ikke har kunnet konstatere nogen skader på den spanske racerkører.

Her kan du læse hele pressemeddelelsen:

Han er imidlertid blevet rådet til at skippe løbet i Melbourne for at undgå eventuelle følgeskader af den hjernerystelse, han pådrog sig - et råd, som den tidligere verdensmester har lyttet til.

Dermed bliver der plads til Kevin Magnussen, der fik debut i Formel 1 i netop Melbourne for et år siden, hvor han sikrede sig en sensationel andenplads.

Ligesom sidste år bliver det erfarne Jenson Button, som Magnussen bliver holdkammerat med.

Umiddelbart tyder det dog ikke på, at Magnussen får mere end et grandprix i bilen. McLaren meddeler, at Fernando Alonso ventes at vende tilbage til cockpittet til det malaysiske grandprix 27.-29. marts.

Following medical advice, Fernando will not be competing in the Australian GP. Full statement here: http://t.co/3CtLnbh7dT — McLaren (@McLarenF1) March 3, 2015

Her kan du læse hele pressemeddelelsen:

Det er denne pressemeddelelse, hvor det fremgår, at Magnussen gør comeback Foto: Screendump McLaren